„**I’ve Got a Dream**" — bu bastakor Alan Menken va shoir Glenn Slater tomonidan Disneyning 2010-yilda keng ommaga havola etilgan „*Rapunzel (tangled)*" animatsion badiiy filmi uchun yozilgan qoʻshiq. Qoʻshiq Bred Garrett, Jeffrey Tambor, Mandy Moore va Zachary Levi tomonidan ijro etilgan.

Syujet
------

*I’ve Got a Dream qoʻshigʻi* „The Snuggly Duckling" nomi bilan mashhur qovoqxonada bezori erkaklar tomonidan ijro etiladi, ular dastlab Rapunzel va Flynn Riderni qoʻrqitib, Flynni qidiruvda boʻlgan qochoq ekanligini bilishgach uni askarlarga topshirib katta pul mukofotini olishmoqchi boʻlishadi. Ammo oxir-oqibat Hook Hand boshchiligidagi bezorilar Rapunzelga oʻz orzulari va ehtiroslarini ochib berish orqali qiz bilan qadrdon boʻlib qolishadi. Rapunzel ham oʻz navbatida suzuvchi chiroqlarni shaxsan tomosha qilish orzusi haqida aytib beradi. Film davomida bezorilar Rapunzelni yoqtirib qolishadi va hatto unga aniqrogʻi Rapunzelni qutqarishi uchun Flynn Rider ga yordam berishadi.

Tanqidiy qabul
--------------

ComingSoon studiyasi qoʻshiq „ahmoq vahshiylar tomonidan esda qolarli tarzda kuylangan" ekanligini aytdi. Erkaklar istaklari haqida BitchFlicks „Hatto qattiqqoʻl yigitlarda ham xissiyotlar va nozik did bor!" deya fikr bildiradi. Mustaqil tanqidchilar esa buni „juda sehr-joduga boy" deb baholashdi. „Dive Review" jurnalida aytilishicha, "Agar Rapunzelning kulgilsi biror nimaga qiyoslansa, bu Monti Pitonning „Uchib yuruvchi sirki"dagi absurd, syurreal komediyasidagi sahnalarga mos kelishi mumkin, ayniqsa „I’ve got a Dream" kabi lahzalar ayni shu holatni ifoda etadi." TheScoreCard qoʻshiq haqida shunday yozgan: "„I’ve got a Dream" — bu men eslay oladigan yagona qoʻshiq. Grammatik jihatdan xatoliklari boʻlsa ham qoʻshiq yaxshi va muhimi qiziqarli chiqqan. Bu menga Sohibjamol va Maxluq filmidagi „Gaston" obrazini eslatadi." Sayt muxbirlari shuningdek, bu eng yaxshi sahna koʻrinishga ega qoʻshiq ekanligini aytib oʻtdilar. WeAreMovieGeeks blogi shunday deb yozgan edi: "Yaxshiyamki, „I’ve got a Dream" o‘rmon bezorilarining ajoyib animatsiyasi bilan jonlandi. Men bu oʻrta asr odamlari zamonaviy iboralarni ishlatayotganini chalgʻituvchi uslub deb hisoblayman. Balki, men bu noodatiy holatni notoʻgʻri talqin etayotgandurman". FilmTracks qoʻshiq haqida quyidagicha fikrlar bildiradi: "Animatsiyadagi „I’ve got a Dream" qoʻshigʻi ikkinchi darajali qoʻshiq kuylovchilari bilan yanada ajoyib chiqqan".

Sertifikatlar
-------------

Rapunzel (tangled) franshizasining logotipi

| Mintaqa | Sertifikat | Miqdoriy qiymat |
| --- | --- | --- |
| Birlashgan Qirollik (BPI) | kumush | 200,000 ‡ |
| Qoʻshma Shtatlar (RIAA) | platina | 1,000,000 ‡ |

‡ — faqat sertifikatlashtirish asosida sotish + foyda koʻrsatkichlari.

Manbalar
--------

1. ↑  „Tangled Movie Review | ComingSoon.net".  comingsoon.net. 3-noyabr 2014-yilda asl nusxadan arxivlandi. Qaraldi: 11-sentabr 2022-yil.
2. ↑  „Movie Review: Tangled is No Big Deal, But Still a Goofy Good Time -- Vulture".  vulture.com. Qaraldi: 19-iyun 2014-yil.
3. ↑  „Tangled: A Feminist Film Review | Bitch Flicks".  btchflcks.com. 11-sentabr 2022-yilda asl nusxadan arxivlandi. Qaraldi: 11-sentabr 2022-yil.
4. ↑  „The Independent Critic - "Tangled" Review".  theindependentcritic.com. Qaraldi: 19-iyun 2014-yil.
5. ↑  „Tangled Movie Review".  thedivareview.com. Qaraldi: 19-iyun 2014-yil.
6. ↑  „Tangled — The Scorecard Review".  thescorecardreview.com. Qaraldi: 19-iyun 2014-yil.
7. ↑  „Review: TANGLED - We Are Movie Geeks".  wearemoviegeeks.com. Qaraldi: 19-iyun 2014-yil.
8. ↑  „Filmtracks: Tangled (Alan Menken)".  filmtracks.com. Qaraldi: 19-iyun 2014-yil.
9. ↑  „BPI awards". Qaraldi: 11-sentabr 2022-yil.

Havolalar
---------

* 
* Disneyning rasmiy YouTube kanalidan qoʻshiq kuylash videosi